கேள்வி: சையத் ஹசன் இமான் - வாழ்க்கைக் குறிப்பு பற்றி விளக்கவும்.
பதில்: பத்ருதீன் தியாப்ஜி, ரஹமத்துல்லாஹ் முஹம்மது சயானி மற்றும் நவாப் சையத் முகமது பகதூர் ஆகியோருக்குப் பிறகு இந்திய தேசிய காங்கிரசின் நான்காவது முஸ்லீம் தலைவரானார். இவரது மூதாதையர்களில் ஒருவர் முகலாயப் பேரரசர் ஔரங்கசீப் தனி ஆசிரியராகப் பணியாற்றியுள்ளார். இவரின் தந்தை பாட்னா கல்லூரியில் வரலாறு பேராசிரியராக இருந்தார். இவரது முதல் மனைவி மூலம் இவருக்கு சையத் மேதி இமாம் என்ற மகன் பிறந்தார். சையத் மேதி இமாம் ஆரோ மற்றும் ஆக்சுபோர்டு பல்கலைக்கழகம் பயின்றார். இந்தியாவின் உச்சநீதிமன்ற வழக்கறிஞராகவும் பணிபுரிந்தார். கிரேக்க மொழி மற்றும் இலத்தீன் மொழிகளில் சிறந்த அறிஞராகத் திகழ்ந்தார். ஹசன் இமாம் ஒரு இந்தோ-பிரெஞ்சுப் பெண் ஒருவரையும் மணந்து கொண்டார். இவர்களின் பேரன் புளு இமாம் மனித உரிமைப் பரப்புரையாளராகவும், வன உயிரின ஆர்வலராகவும் இருந்தார். இந்தியாவின் மிகச்சிறந்த வழக்கறிஞர்களாகக் கருதப்பட்ட சித்தரஞ்சன் தாஸ், எச். டி. போஸ் ஆகியோர் சையத் ஹசன் இமாமை பிரித்தானிய இந்தியாவின் மிகச்சிறந்த வழக்கறிஞர் என்று பாராட்டியுள்ளனர். சர் சுல்தான் அகமது, சையத் அப்தால் அஜீஸ் உள்ளிட்ட இவரது சொந்த குடும்பத்தினரைத் தவிர மேலும் பல வழக்கறிஞர்களுடன் இவர் தொடர்பு கொண்டிருந்தார். கேம்பிரிச்சுப் பல்கலைக்கழகம் படித்த இவரது மருமகன் சையத் ஜாபர் இமாமும் பின்னர் உச்ச நீதிமன்ற நீதிபதியாக ஆனார்.